stanford-oval/wikipedia huggingface dataset:
RocknRolla
Juoni

Lenny Cole (Tom Wilkinson) ja hänen kumppaninsa Archy (Mark Strong) päättävät tehdä maakauppoja venäläismafiaan kuuluvan Uri Omovichin (Karel Roden) kanssa käyttäen apunaan kieroa virkamiestä (Jimi Mistry). Samalla Lenny Cole huiputtaa pikkurikollista One Twota (Gerard Butler) ja hänen jengiään Wild Bunchia, jotka jäävät tälle suuren rahasumman velkaa. One Two ja hänen kumppaninsa päättävät kuitenkin viedä venäläisen rahat tämän uskotun kirjanpitäjän Stellan (Thandie Newton) avulla.
Kauppojen jälkeen Omovich lainaa korvaamattoman maalauksen Colelle heidän ystävyytensä merkiksi, mutta Colen poikapuoli, itsemurhansa lavastanut ja huumeita käyttävä rokkari Johnny Quid (Toby Kebbell) varastaa maalauksen. Lenny Cole ja Archy palkkaavat rokkarin managerit (Jeremy Piven ja Ludacris) etsimään tämän ja varastetun maalauksen. Maalaus päätyy mutkien kautta ensin One Twolle ja häneltä Stellalle, jolta maalauksen oikea omistaja Omovich lopulta löytää teoksen. Omovich käskee oikean kätensä Victorin (Dragan Mićanović) teloittaa Stellan petturina.
Archy tuo Johnny Quidin ja tämän managerit sekä Wild Bunchin jäsenet tyhjään varastorakennukseen Lenny Colen teloitettavaksi. Paikallaolijoille paljastuu kuitenkin että Cole on välittänyt vuosia tietoja poliisille, ja kaikki kääntyvät häntä vastaan. Archy teloittaa Colen ja vapauttaa vangit.
Näyttelijät

| 0 | 1 | 2 |
| --- | --- | --- |
|  Mark Strong  | … |  Archy, Lenny Colen oikea käsi ja elokuvan kertoja   |
|  Tom Wilkinson  | … |  Lenny Cole, vanhaa liittoa edustava lontoolainen mafiapomo   |
|  Toby Kebbell  | … |  Johnny Quid, itsemurhansa lavastanut muusikko ja Lenny Colen poikapuoli   |
|  Gerard Butler  | … |  One-Two, skotlantilainen jengipomo, Wild Bunch -jengin johtaja   |
|  Tom Hardy  | … |  Handsome Bob, Wild Bunch -jengin jäsen ja kaapissa oleva homoseksuaali   |
|  Idris Elba  | … |  Mumbles, One-Twon oikea käsi Wild Bunch -jengissä    |
|  Karel Roden  | … |  Uri Omovich, venäläinen oligarkki jonka hahmo perustuu Roman Abramovitšiin   |
|  Dragan Mićanović  | … |  Victor, Omovichin oikea käsi   |
|  Thandie Newton  | … |  Stella, Omovichin kirjanpitäjä ja One-Twon kiinnostuksen kohde   |
|  Jeremy Piven  | … |  Roman, Johnny Quidin tuottaja   |
|  Ludacris  | … |  Mickey, Johnny Quidin tuottaja   |
|  Jimi Mistry  | … |  Councillor, kiero virkamies   |
|  Gemma Arterton  | … |  June   |
|  Jamie Campbell Bower  | … |  Rokkari   |
Jatko-osat

Näyttelijä Thandie Newton sanoi vuonna 2008 haastattelussa Ritchien suunnittelevan kolmen RocknRolla-elokuvan tekemistä. Vuonna 2011 Ritchie sanoi haastattelussa että hän on tehnyt käsikirjoituksen elokuvan jatko-osaan.
Aiheesta muualla

RocknRolla Internet Movie Databasessa (englanniksi)
RocknRolla Elonet.
Elokuvan näyttelijöitä Toronton elokuvajuhlilla vuonna 2008.
Roskilde Festival

Yleisöä Roskilde Festivaleilla vuonna 2012.
Roskilde Rock Festival on Tanskan Roskildessa vuosittain pidettävä musiikkifestivaali. Se on yksi Euroopan suurimmista rockfestivaaleista. Ensimmäisen tapahtuman järjestivät kaksi tanskalaista lukiolaista sekä promoottori Carl Fischer vuonna 1971.
Tapahtuma-alue jakautuu varsinaiseen festivaalialueeseen, jossa kaikki konsertit järjestetään, ja leirintäalueeseen, jossa on mahdollisuus yöpyä. Vuonna 2009 koko tapahtuman energia saatiin tuulivoimasta.
Vuodesta 1973 lähtien tapahtumaa on pyörittänyt Roskilde Foundation -säätiö, joka jakaa festivaalin voitot hyväntekeväisyyteen. 1970-luvulta 2010-luvun loppuun se jakoi yli 50 miljoonaa euroa etupäässä lapsi- ja nuorisotyöhön. 2010-luvun lopulla säätiö perusti Tanskaan ensimmäisen uuden korkeakoulun sitten vuoden 1969. Siellä voi opiskella musiikkia, viestintää, politiikkaa ja kuvataidetta.
Aiheesta muualla

Kuvia tai muita tiedostoja aiheesta Roskilde Festival Wikimedia Commonsissa
Viralliset sivut (tanskaksi, englanniksi)
Historiikki vuoteen 2007 (Arkistoitu – Internet Archive)
Suomesta Roskildeen ja esiintyjätiedot: https://www.elmu.fi/roskilde
Russian Trading System

Russian Trading System (ven. Российская торговая система, Rossijskaja torgovaja sistema) oli Moskovan pörssiä edeltänyt arvopaperipörssi Venäjällä. Se perustettiin vuoden 1995 keskivaiheilla yhdistämään hajaantuneita alueellisia pörssejä yhdeksi suureksi arvopaperipörssiksi. RTS kuuluu RTS-konserniin (Группа РТС). Pörssissä käytiin kauppaa osakkeilla, joukkovelkakirjoilla, futuureilla ja optioilla. Pörssissä oli sekä päivä- että iltasessio.
Vuoden 2011 lopulla RTS-pörssi yhdistettiin MICEXiin, ja näin syntyi Moskovan pörssi (MCX). Yhteensaattaminen vietiin loppuun 2013 aikana.
Indeksit > Yleisindeksit

Russian Trading System julkaisi aiemmin kahta yleisindeksiä: RTS Indexiä ja RTS-2 Indexiä. Niiden sisältö koostui eri yhtiöiden osakkeista.
Indeksit > Yleisindeksit > RTS Index

RTS Indexiin kuului Venäjän arvopaperipörssin 50 keskeisintä yritystä. Oheisessa listassa on lueteltu indeksiin kuuluneet suuryritykset kesä-syyskuussa 2012 painoineen. Vertailuna on esitetty RTS Indeksin seuraajan, MICEX-RTS indeksin yritysten ja niiden osakkeiden paino viereisessä sarakkeessa (kesä-syyskuu 2014).
| Osakkeen  tunnus | Yhtiön nimi | Paino(%) RTS Indexistä | Paino(%) MICEX-RTS Indexistä 6-9/2014 |
| --- | --- | --- | --- |
| GAZP | Gazprom | 15,00 | 15,00 |
| LKOH | Lukoil | 14,31 | 14,04 |
| SBER | Sberbank | 13,17 | 12,88 |
| SBERP | Sberbank, Pref. | 1,25 | 1,01 |
| MGNT | Magnit | 1,63 | 6,62 |
| SNGS | Surgutneftegaz | 4,67 | 3,30 |
| SNGSP | Surgutneftegaz, Pref. | 2,89 | 2,15 |
| GMKN | Norilski nikel | 4,74 | 4,89 |
| NVTK | Novatek | 3,34 | 4,70 |
| ROSN | Rosneft | 6,33 | 4,45 |
| MTSS | MTS | 1,18 | 4,43 |
| VTBR | Bank VTB | 2,92 | 3,75 |
| TATN | Tatneft | 2,45 | 2,18 |
| TATNP | Tatneft, Pref. | - | 0,29 |
| AFKS | Sistema JSFC | 0,57 | 2,33 |
| TRNFP | Transneft, Pref. | 1,45 | 1,92 |
| URKA | Uralkali | 6,19 | 1,55 |
| MFON | MegaFon | - | 1,46 |
| BANE | Bašneft | 0,84 | 0,63 |
| BANEP | Bašneft, Pref. | 0,79 | 0,78 |
| HYDR | RusGidro | 1,47 | 1,15 |
| ALRS | Alrosa | - | 1,08 |
| RTKM | Rostelecom | 2,85 | 0,96 |
| RTKMP | Rostelecom, Pref. | - | 0,12 |
| PMI | Polymetal International plc | - | 0,93 |
| MOEX | Moskovan pörssi | - | 0,86 |
| CHMF | Severstal, ao | 1,33 | 0,80 |
| NLMK | Novolipetski metallurgitšeski kombinat | 0,94 | 0,61 |
| EONR | E.ON Russia | o,52 | 0,48 |
| PHOR | FosAgro | - | 0,46 |
| RUALR | RUSAL, RDR | 0,65 | 0,36 |
| TRMK | Trubanaja Metakkurgitšeskaja Kompanija, TMK | - | 0,32 |
| LSRG | LSR Group | 0,19 | 0,31 |
| PIKK | PIK Group | 0,24 | 0,31 |
| AFLT | Aeroflot | 0,41 | 0,30 |
| MVID | M.Video | 0,21 | 0,30 |
| IRAO | Inter RAO JeES, ao | 0,92 | 0,28 |
| DIXY | Diksi Group | 0,27 | 0,24 |
| FEES | FSK JeES, Federalnaja setevaja kompanija (Federal Grid Company of Unified Energy System) | 0,94 | 0,24 |
| GCHE | Cherkizovo Group | - | 0,20 |
| RSTI | Rosseti | 0,55 | 0,18 |
| MAGN | Magnitogorski metallurgitšeski kombinat (MMK) | 0,12 | 0,16 |
| MSTT | Mostotrest | 0,33 | 0,15 |
| PHST | Pharmstandard | 0,21 | 0,15 |
| VSMO | VSMPO-AVISMA | 0,35 | 0,14 |
| MTLR | Metšel | 0,33 | 0,11 |
| BSPB | Bank Saint-Petersburg | 0,11 | 0,11 |
| NMTP | PJSC NCSP | 0,37 | 0,11 |
| SVAV | Sollers | - | 0,10 |
| MSRS | MOESK | 0,27 | 0,09 |
| TNBP | TNK-BP Holding | 1,30 | - |
| SIBN | Gazprom Neft | 0,71 | - |
| TNBPP | TNK-BP Holding, Pref | 0,50 | - |
| NMTP | Novorossijski morskoi torgovyi port | 0,37 | - |
| OGKA | OGK-1 | 0,21 | - |
| OGKB | OGK-2 | 0,20 | - |
| RASP | Raspadskaja | 0,20 | - |
| OGKC | WGC-3 | 0,18 | - |
| MSNG | Mosenergo | 0,18 | - |
| AKRN | Acron | 0,15 | - |
| VZRZ | V.Bank | 0,10 | - |
Aiheesta muualla

Venäjän arvopaperipörssin kotisivu
Top-50 Russian Retailers (2008) (Arkistoitu – Internet Archive) (englanniksi) (kommersant.com)
Top 20 major retailers in Russia took up 11.2% of the market in 2010[vanhentunut linkki] (englanniksi) (russiaretail.com)
Top 20 CEE Retailers: Tesco slips while Russia drives growth (englanniksi) (planetretail.net)
Russian Retail Market Continues Expansion - Retail Foods (Arkistoitu – Internet Archive) (englanniksi) (fas.usda.gov)
All Banks of Russia (1-400) (10/2005) (Arkistoitu – Internet Archive) (englanniksi) (kommersant.com)
Top Banks in Russia, ranked by total assets (as of December 31, 2011) (Arkistoitu – Internet Archive) (englanniksi) (banksdaily.com)
Financial Crisis Alters Russian Banks (englanniksi) (forbes.com)
Ruostumaton

| Ruostumaton |
| --- | --- |

Kirjailija:  Timo Kangasluoma
Kieli:  suomi
Genre:  elämäkerta
Kustantaja:  Docendo
Julkaistu:  2017
Sivumäärä:  186
ISBN:  978-952-291-404-0
Löydä lisää kirjojaKirjallisuuden teemasivulta
Ruostumaton on kirjailija Timo Kangasluoman kirjoittama elämäkerta muusikko Marko Hietalasta, joka on parhaiten tunnettu työstään heavy metal -yhtyeissä Tarot ja Nightwish.
Kirjaidean takana oli kirjailija Timo Kangasluoma, joka halusi kirjoittaa musiikkimaailmasta. Hietala ja Kangasluoma tapasivat Oulussa Hietalan ollessa Raskasta Joulua -kiertueella. Keskustelun jälkeen he päättivät aloittaa kirjan tekemisen. Heillä oli talven ja kevään mittaan useita tapaamisia, jotka saattoivat kestää kolmesta neljään päivää. Keskusteluissa he kävivät Hietalan tarinaa, joskus mukana oli sattumalta vieraita ja esimerkiksi Sweet Leafin tarina syntyi kirjaan tällä tavalla.
Kirja alkaa Hietalan lapsuudesta ja nuoruudesta maaseudulla Tervossa, tarina etenee Hietalan ensimmäisestä yhtyeestä Sabotagesta musiikkilukion kautta kesken jääneisiin opintoihin Pop & Jazz konservatoriossa. Nuoruusmuistojen lisäksi kirjan alkupuoli on pitkälti 1980-luvun alkupuolella syntyneen Tarotin tarinaa. Tarotin ja Nightwishin lisäksi kirjassa käydään läpi myös Hietalan pienempiä projekteja, kuten Sweet Leaf -yhtyettä, joka syntyi ystäväporukassa.
Musiikin ja eri yhtyeiden lisäksi kirjassa käydään läpi vaikeita asioita, esimerkiksi kerrotaan Marcon äänihuulista löytyneestä polyypista ja siihen liittyneestä leikkausoperaatiosta sekä kamppailusta alkoholismin ja masennuksen kanssa. Perhe-elämästä kerrotaan vähän.
Rita Hayworthin filmografia ja teatteriesiintymiset

Tämä on Rita Hayworthin filmografia ja teatteriesiintymiset.
Teatteri

| Broadway-näytelmät> Vuosi | Broadway-näytelmät> Suomenkielinen nimi | Broadway-näytelmät> Alkuperäinen nimi | Broadway-näytelmät> Rooli | Broadway-näytelmät> Paikka | Broadway-näytelmät>  |
| --- | --- | --- | --- | --- | --- |
| 1923–1924 |  | The Greenwich Village Follies [1923] | Tanssija | Winter Garden Theatre |  |
Rita Hayworth vuonna 1949.
Saori Kimura

| Mitalit | Mitalit | Mitalit |  |
| --- | --- | --- | --- |
|  Saori Kimura |  Saori Kimura |  Saori Kimura |  |
Maa:  Japani
Naisten lentopallo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | lentopallo |  |
| MM-kilpailut  | MM-kilpailut  | MM-kilpailut  |  |
|  Pronssia | Japani 2010 | lentopallo |  |
Saori Kimura (jap. 木村沙織, s. 19. elokuuta 1986) on japanilainen lentopalloilija, joka on pelannut pitkään Toray Arrowsissa, Japanin pääsarjassa. Hän on pelannut ammattilaisena myös Turkissa. Kimura on edustanut Japania neljissä kesäolympialaisissa: Ateenassa 2004, Pekingissä 2008, Lontoossa 2012 ja Rio de Janeirossa 2016. Lontoon kisoissa hän saavutti olympiapronssia. MM-kilpailuissa 2010 hän saavutti myös pronssimitalin.
SAE

SAE eli Society of Automotive Engineers on yhdysvaltalainen autoalan standardisointijärjestö, joka on perustettu 1905. SAE on laajentanut toimintaansa myös ilmailuun ja jopa avaruusaluksiin. Tunnetuimpia SAE-standardeja on voiteluöljyjen luokittelu viskositeettien mukaan (SAE J300). Järjestö toimii myös autoelektroniikan alueella (esimerkiksi CAN-väylä).
Aiheesta muualla

SAE:n kotisivut
Renaud Lavillenie

| Renaud Lavillenie |
| --- | --- |

Henkilötiedot
Syntynyt: 18. syyskuuta 1986 (ikä 38) Barbezieux-Saint-Hilaire
Kansalaisuus:   Ranska
Uran tiedot
Laji:  seiväshyppy
Aiheesta muualla
www.renaudlavillenie.com
| Mitalit> Maa:   Ranska.Miesten yleisurheilu. Olympialaiset  | Mitalit> Maa:   Ranska.Miesten yleisurheilu. Olympialaiset  | Mitalit> Maa:   Ranska.Miesten yleisurheilu. Olympialaiset  | Maa:   Ranska> Miesten yleisurheilu. |
| --- | --- | --- | --- |
|  Kultaa | Lontoo 2012 | seiväshyppy |  |
|  Hopeaa | Rio 2016 | seiväshyppy |  |
| MM-kilpailut  | MM-kilpailut  | MM-kilpailut  |  |
|  Hopeaa | Moskova 2013 | seiväshyppy |  |
|  Pronssia | Berliini 2009 | seiväshyppy |  |
|  Pronssia | Daegu 2011 | seiväshyppy |  |
|  Pronssia | Peking 2015 | seiväshyppy |  |
|  Pronssia | Lontoo 2017 | seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Istanbul 2012 | seiväshyppy |  |
|  Kultaa | Portland 2016 | seiväshyppy |  |
|  Kultaa | Birmingham 2018 | seiväshyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Barcelona 2010 | seiväshyppy |  |
|  Kultaa | Helsinki 2012 | seiväshyppy |  |
|  Kultaa | Zürich 2014 | seiväshyppy |  |
|  Pronssia | Berliini 2018 | seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Torino 2009 | seiväshyppy |  |
|  Kultaa | Pariisi 2011 | seiväshyppy |  |
|  Kultaa | Göteborg 2013 | seiväshyppy |  |
|  Kultaa | Praha 2015 | seiväshyppy |  |
Renaud Lavillenie (s. 18. syyskuuta 1986, Barbezieux-Saint-Hilaire) on ranskalainen seiväshyppääjä.
Lavillenie on seiväshypyn olympiavoittaja ja kolminkertainen Euroopan mestari. Hänet valittiin vuonna 2014 sekä IAAF:n vuoden miesyleisurheilijaksi että vuoden eurooppalaiseksi miesyleisurheilijaksi. Lavillenie hyppäsi miesten maailmanennätyksen 616 cm Donetskissa hallissa helmikuussa 2014. Se pysyi maailmanennätyksenä melkein kuusi vuotta. Ulkoradalla hänen ennätyksensä on 605 cm toukokuulta 2015.
Ura

Vuoden 2008 sisäratojen MM-kilpailuissa Lavillenie karsiutui loppukilpailusta. Hän voitti kultaa Torinon sisäratojen EM-kilpailuissa 2009 tuloksella 581 cm.
Lavillenie ylitti kuusi metriä kesäkuussa 2009 Leiriassa Portugalissa joukkueiden EM-kilpailuissa hypättyään 601 cm. Hän oli ulkoradoilla viidestoista ja kaikkiaan seitsemästoista kuusi metriä ylittänyt hyppääjä. Tuloksellaan hän rikkoi myös Jean Galfionen lähes kymmenen vuotta vanhan Ranskan ennätyksen 598 cm.
Berliinin MM-kilpailussa 2009 hän sijoittui kolmanneksi tuloksella 580 cm. Talvella 2010 hän hyppäsi Pariisissa halliennätyksensä 585 cm, mutta karsiutui Dohan sisäratojen MM-kilpailuissa loppukilpailusta. Barcelonassa 2010 hän voitti Euroopan-mestaruuden tuloksella 585 cm. Pariisissa 2011 hän voitti sisäratojen Euroopan-mestaruuden kilpailuennätyksellä 603 cm. Tuloksellaan hän rikkoi Jean Galfionen Ranskan ennätyksen ja nousi seiväshypyn sisäratojen kautta aikain tilastossa kolmanneksi Serhi Bubkan ja Steven Hookerin jälkeen.
Lavillenie sai pronssia Daegun MM-kilpailuissa 2011 tuloksella 585 cm. Istanbulin sisäratojen MM-kilpailuissa 2012 hän voitti kultaa tuloksella 595 cm. Helsingin EM-kilpailuissa 2012 Lavillenie puolusti Euroopan mestaruuttaan voitokkaasti tuloksella 597 cm. Myöhemmin samana kesänä hän voitti kultaa Lontoon olympialaisissa olympiaennätystuloksella 597 cm.
Göteborgissa 2013 Lavillenie voitti kolmannen sisäratojen Euroopan-mestaruutensa tuloksella 601 cm. Hän ylitti kilpailussa myös tuloksen 607 cm pudottamatta rimaa, mutta hyppy hylättiin sillä rima pomppasi pois kannattimiltaan jääden hyppytelineen ripustusten päälle.  Moskovan MM-kilpailuissa 2013 Lavillenie jäi yllättäen hopealle tuloksella 589. Hän voitti Euroopan-mestaruuden Zürichissä 2014 tuloksella 590.
Prahassa 2015 Lavillenie voitti neljännen peräkkäisen sisäratojen Euroopan-mestaruuden kisaennätyksellä 604 cm. Pekingin MM-kilpailuissa 2015 hän sijoittui kolmanneksi tuloksella 580. Lavillenie voitti sisäratojen maailmanmestaruuden Portlandissa 2016 kisaennätyksellä 602. Amsterdamin EM-kilpailuissa 2016 Lavillenie jäi loppukilpailussa ilman tulosta aloituskorkeudestaan 575 cm. Kilpailun voitti Robert Sobera tuloksella 560 cm. Rio de Janeiron olympialaisissa 2016 hän saavutti hopeaa tuloksella 598. Lontoon MM-kilpailuissa 2017 hän oli kolmas tuloksella 589. Hän voitti sisäratojen maailmanmestaruuden Birminghamissa 2018 tuloksella 590. Saman vuoden Berliinin EM-kilpailuissa hän saavutti pronssia tuloksella 595. Dohan MM-kilpailuissa 2019 hän karsiutui loppukilpailusta. Vuonna 2021 käydyissä Tokion olympialaisissa hän sijoittui kahdeksanneksi. Eugenen MM-kilpailuissa 2022 hän sijoittui viidenneksi tuloksella 587 ja saman vuoden Münchenin EM-kilpailuissa seitsenänneksi.
Muuta

Lavillenien veli, Valentin Lavillenie on myös kansainvälisen tason seiväshyppääjä.
SA8000 (yritysvastuujärjestelmä)

SA8000 on järjestöjen johtama yritysten tehtaita tarkastava vastuujärjestelmä. Sen perusti vuonna 1997 yhdysvaltalainen järjestö Social Accountability International. SA8000 kattaa 62 valtiossa sijaitsevat 3 598 yritystä, joilla työskentelee 1 951 800 työntekijää. Vastuujärjestelmän päätäntävalta on jaettu kaikkien siihen osallistuvien toimijoiden kesken.
SA8000 tarkastaa, tehdäänkö tehtaalla lapsityötä tai pakkotyötä, syrjitäänkö työntekijöitä, onko heillä vapaus yhdistyä oikeuksiensa puolustamiseksi ja käydä työehtoneuvotteluja, miten on huolehdittu terveydestä ja turvallisuudesta, sekä millaisia ovat kurinpidollisetselvennä menettelyt, työaika, palkka ja johtaminen. Palkan, joka ei sisällä ylitöitä, on vastattava valtion laissa määriteltyä tai teollisuudenalan minimipalkkaa tai työehtosopimuksessa määriteltyä, jos sellainen on. Palkan on riitettävä työntekijän perheen elämiseen (ruokaan, veteen, asumiseen, koulutukseen, terveydenhuoltoon, liikennevälineen käyttämiseen, vaatetukseen sekä muuhun välttämättömään ja sisällettävä varautuminen yllättäviin menoihin).
SA8000-järjestelmän tarkoitus on perustua Kansainvälisen työjärjestö ILO:n laatimiin sopimuksiin, YK:n yleismaailmalliseen ihmisoikeuksien julistukseen sekä YK:n lapsen oikeuksien sopimukseen.
Sertifiointia valvoo Social Accountability Accreditation Services (SAAS).
Teollisuudenalat ja valtiot, joissa eniten käytössä

Järjestelmää käytetään 56 teollisuudenalalla, eniten tekstiiliteollisuudessa (522 yritystä, joilla 280 000 työntekijää) sekä vaateteollisuudessa (380 yritystä, joilla 232 000 työntekijää) ja seuraavaksi eniten elektroniikkateollisuudessa (90 yritystä, joilla 143 000 työntekijää), elintarviketeollisuudessa (146 yritystä, joilla 106 000 työntekijää), siivouspalvelualalla (178 yritystä, joilla 101 000 työntekijää), ja metalliteollisuudessa (100 yritystä, joilla 101 000 työntekijää).
SA8000-järjestelmää käytetään eniten tarkastamaan työntekijöiden oloja Intiassa (524 000 työntekijää), Kiinassa (366 000), Italiassa (260 000), Brasiliassa (108 000), Pakistanissa (105 000) ja Vietnamissa (77 000).
Suhde muihin vastuujärjestelmiin

SA8000-järjestelmän tarkastuksen taso vastaa yritysten johtaman BSCI-järjestelmän kahdesta tarkastustasosta tiukempaa "best practises"-tarkastusta. SA8000 JA BSCI käyttävät tarkastajinaan samoja tarkastusyrityksiä.
Samut Prakan

| Samut Prakan |
| --- | --- |

 vaakuna
 Samut Prakan
 Koordinaatit: 13°35′14″N, 100°28′35″E 
Valtio:  Thaimaa
Provinssi:  Samut Prakan
Väkiluku:  400 000
Infobox OKVirheellinen NIMI-arvo: 
Samut Prakan on kaupunki Thaimaassa, Siaminlahden rannalla. Kaupungin kohdalla Chao Phraya -joki laskee mereen. Kaupunki sijaitsee pääkaupunki Bangkokin metropolialueella, ja se on Thaimaan toiseksi suurin kaupunki. Kaupungin asukasluku on noin 389 000.
SAFE

| SAFE |
| --- | --- |

Perustettu:  1977
Tyyppi:  ammattiliitto
Päämaja:  Stavanger
Toiminta-alue:  Norja
Jäsenet:  n. 10 000 (2023)
Puheenjohtaja:  Raymond Midtgård
Kattojärjestö:  Yrkesorganisasjonenes Sentralforbund
Jäsenlehti:  SAFE Magasinet
Aiheesta muualla
Sivusto
Infobox OKNimi-testi OK: 
SAFE eli Sammenslutningen av Fagorganiserte i Energisektoren (vuosina 1977–1982 Operatørfagforeningenes Samarbeidsutvalg ja 1982–2005 Oljearbeidernes Fellessammenslutning) on norjalainen energiasektorilla, erityisesti öljyntuotannossa työskentelevien ammattiliitto. Se perustettiin vuonna 1977 ja sillä oli noin 10 000 jäsentä vuonna 2023.
Aiheesta muualla

Liiton verkkosivut (norjaksi)
SABMiller

| SABMiller plc |
| --- | --- |

ISIN:  GB0004835483
Perustettu:  1895
Lakkautettu:  2016
Kotipaikka:  Lontoo, Englanti
Toiminta-alue:  maailmanlaajuinen
Toimiala:  panimoteollisuus
Tuotteet:  oluet, virvoitusjuomat
Kotisivu:  www.sabmiller.com
Infobox OKVirheellinen NIMI-arvo: 
SABMiller plc oli kansainvälinen panimoalan konserni, jonka pääkonttori sijaitsi Lontoossa. SABMiller oli liikevaihdolla mitattuna maailman toiseksi suurin panimo, kunnes sen kilpailija AnHeuser-Busch InBev osti yhtiön lokakuussa 2016 yli 100 miljardin dollarin kaupassa.
SABMillerillä oli vuonna 2013 yli 200 olutbrändiä ja maailmanlaajuisesti noin 70 000 työntekijää yli 75:ssä maassa. SABMillerin tunnettuja merkkejä ovat muun muassa Castle Lager, Miller Genuine Draft, Pilsner Urquell, Peroni, Nastro Azzurro, Grolsch, Snow, Tyskie ja Kozel. Oluen lisäksi yhtiö oli merkittävä toimija Coca-Colan pullottajana.
SABMiller tiedotti syyskuussa 2011 ostavansa australialaisen Foster's Groupin. Kauppahinnaksi ilmoitettiin 9,9 miljardia Australian dollaria (noin 7,9 miljardia euroa).
Aiheesta muualla

Kuvia tai muita tiedostoja aiheesta SABMiller Wikimedia Commonsissa
SABMiller
Maailman suurimmat panimoalan yritykset
1. Anheuser-Busch InBev
2. Heineken
3. China Resources Snow Breweries
4. Carlsberg
Saeid Rajabi

| Saeid Rajabi> Henkilötiedot |
| --- | --- |
Syntynyt: 10. maaliskuuta 1965 Iran
Kansalaisuus:   Iran
Uran tiedot
Laji:  futsal
Saavutukset
Voitot:  1992 MM-kisojen maalikuninkuus
 Tietolaatikko päivitetty 13. helmikuuta 2015 
Saeid Rajabi Shirazi (pers. ‏سعید رجبی شیرازی‎, Sa’eid Rajabi Širāzi; s. 10. maaliskuuta 1965) on uransa jo lopettanut iranilainen futsalpelaaja ja nykyinen valmentaja. Hän toimii nykyisin Iranin alle 17-vuotiaiden maajoukkueen päävalmentajana ja Saipa FC:n apuvalmentajana[lähde? ].
Ura pelaajana

Rajabin pelaajauran suurin saavutus tuli vuoden 1992 MM-kilpailuista, joissa Rajabi onnistui maalinteossa 16 kertaa pelaamassaan kahdeksassa ottelussa ja voitti näin ollen turnauksen maalikuninkuuden. Iran sijoittui turnauksessa neljänneksi hävittyään pronssiottelun Espanjalle.
Seuratasolla Rajabi pelasi kotimaansa Gostareshissä ja Saipassa.
Ura valmentajana

Rajabi toimi vuoteen 2012 asti futsaljoukkue Saipan alle 21-vuotiaiden joukkueen valmentajana. Vuodesta 2013 hän on toiminut sekä Saipan ykkösjoukkueen apuvalmentajana että Iranin alle 17-vuotiaiden maajoukkueen päävalmentajana[lähde? ].
Sam Lindholm

Thor Samuel (Sam) Lindholm (16. joulukuuta 1929 Karjaa – 25. huhtikuuta 2007) oli suomalainen lääkäri ja professori.
Henkilöhistoria ja ammattiura

Lindholmin vanhemmat olivat  pastori Thor Walter Lindholm ja Edith Maria Reijonen. Hän avioitui 1960 sairaanhoitaja Lise Maria Hagbergin kanssa. Lindholm tuli ylioppilaaksi 1949 ja valmistui lääketieteen lisensiaatiksi 1957. Lääketieteen ja kirurgian tohtoriksi hän väitteli 1959. Lindholm oli Tampereen yliopiston kirurgian professori vuodet 1988–1996. Hänen tutkimuskohteitaan olivat luun ja ruston siirto, luun haurastuminen ja siihen liittyvä niin sanottu luuta muodostavan proteiinin eristäminen ja kokeellinen testaaminen. Lisäksi hän on selvittänyt tekonivelleikkausten tuloksia ja tekonivelen pysyvyyteen vaikuttavia tekijöitä.
Lindholm oli vuonna 1989 perustetun tekonivelkirurgian asiantuntijaverkoston, Suomen Artroplastiayhdistyksen, perustajia ja ensimmäinen puheenjohtaja. ja Suomen Ortopediyhdistys r.y:n kunniajäsen
Teoksia

Sam Lindholm (toim.) 2002. Advances in Skeletal Reconstruction Using Bone Morphogenetic Proteins. World Scientific. 456 s.
Sam Lindholm (toim.) 1997. Skeletal Reconstruction and Bioimplantation. Chapman & Hall. 251 s.
Sam Lindholm (toim.) 1994. Kirurginen potilas. Tampereen lääketieteen kandidaattiseura. 255 s.